CELEX: 62018TB0544
Language: hr
Date: 2019-07-05 00:00:00
Title: predmet T-544/18: Rješenje Općeg suda od 5. srpnja 2019. — ArcelorMittal Bremen protiv Komisije (Okoliš — Direktiva 2003/87/EZ — Sustav trgovanja emisijskim jedinicama stakleničkih plinova — Uredba (EU) br. 389/2013 — Prijelazna pravila za usklađenu besplatnu dodjelu emisijskih jedinica — Obavijest o izmjeni nacionalne tablice dodjele koja se tiče Njemačke u razdoblju od 2013. do 2020. — Zahtjev za izmjenu nacionalne tablice dodjele evidentirane u Dnevniku transakcija Europske unije — Tužba zbog propuštanja — Uputa Komisije dana tijekom postupka središnjem administratoru — Prestanak postojanja predmeta spora — Obustava postupka)

30.9.2019   
            
            
               HR
            
            
               Službeni list Europske unije
            
            
               C 328/53
            
         
      Rješenje Općeg suda od 5. srpnja 2019. — ArcelorMittal Bremen protiv Komisije
      (predmet T-544/18) (1)
      
      (Okoliš - Direktiva 2003/87/EZ - Sustav trgovanja emisijskim jedinicama stakleničkih plinova - Uredba (EU) br. 389/2013 - Prijelazna pravila za usklađenu besplatnu dodjelu emisijskih jedinica - Obavijest o izmjeni nacionalne tablice dodjele koja se tiče Njemačke u razdoblju od 2013. do 2020. - Zahtjev za izmjenu nacionalne tablice dodjele evidentirane u Dnevniku transakcija Europske unije - Tužba zbog propuštanja - Uputa Komisije dana tijekom postupka središnjem administratoru - Prestanak postojanja predmeta spora - Obustava postupka)
      (2019/C 328/60)
      Jezik postupka: njemački
      
         Stranke
      
      
         Tužitelj: ArcelorMittal Bremen GmbH (Bremen, Njemačka) (zastupnici: S. Altenschmidt i D. Jacob, odvjetnici)
      
         Tuženik: Europska komisija (zastupnici: J.-F. Brakeland i A. Becker, agenti)
      
         Predmet
      
      Primarno, zahtjev na temelju članka 265. UFEU-a kojim se traži utvrđivanje da je Komisija nezakonito propustila dati uputu središnjem administratoru da unese u nacionalnu tablicu dodjele, evidentiranu u Dnevniku transakcija Europske unije (EUTL), izmjenu koju je 8. veljače 2018. priopćila Savezna Republika Njemačka i koja se tiče tužiteljevih postrojenja i, podredno, zahtjev na temelju članka 263. UFEU-a, kojim se traži poništenje navodne odluke, koju je Komisija donijela 31. kolovoza 2018., koja se odnosi na tužiteljevu opomenu od 14. svibnja 2018.
      
         Izreka
      
      
                  1.
               
               
                  
                     Obustavlja se postupak po tužbi.
                  
               
            
                  2.
               
               
                  
                     Odbija se zahtjev za „opomenu” predstavnika Europske komisije zbog toga što su podnijeli netočne podatke pred Općim sudom i povrijedili svoju procesnu obvezu podnošenja podneska koji je u skladu sa stvarnim stanjem.
                  
               
            
                  3.
               
               
                  
                     Obustavlja se postupak po zahtjevu za intervenciju Savezne Republike Njemačke.
                  
               
            
                  4.
               
               
                  
                     Komisiji se nalaže snošenje vlastitih troškova, kao i troškova društva ArcelorMittal Bremen GmbH.
                  
               
            
                  5.
               
               
                  
                     Savezna Republika Njemačka snosit će vlastite troškove vezane za zahtjev za intervenciju.
                  
               
            
         (1)  SL C 399, 5. 11. 2018.